༈། །རྡོ་རྗེ་ཁྱུང་ཁྲའི་ལས་སྦྱོར་ལས། གདོན་ལས་རྣམ་གྲོལ་བཞུགས་སོ། ། རྡོ་རྗེ་ཁྱུང་ཁྲའི་ཚོགས་ལ་ཕྱག་འཚལ་ལོ། ། གཟའ་བཅོས་སེམས་ཅན་དོན་ལ་བརྩམས་པ་ལ། དེ་ལ་དང་པོ་བརྟག་པ། བར་དུ་གསོ་དཔྱད། ཕྱིར་མི་ལྡོག་པ་རྗེས་ཀྱི་བྱ་བ་དང་གསུམ། དང་པོ་ལ་ནོར་གྱིས་དོགས་པའི་འཕྲང་གཉིས་ཏེ། དམུ་དང་ནོར་བ། རླུང་ནད་དང་ནོར་བ། གཞན་ཡང་དུག་ནད་དང་ནོར་བ་སོགས་མང་བས། ཁྱད་པར་གྱི་རྟགས་ནི། དུས་ནི་བཞི་དང་བརྒྱད་དང་བཅུ་གཅིག་དང་། བཅོ་བརྒྱད་ཉི་ཤུ་གཉིས་དང་ལྔ། ཉེར་དགུ་བཅོ་ལྔ་མཆེ་བའི་གོ་རིམ་བཞིན། ནད་རྟགས། རྒྱལ་པོ་གཟེར་གྲིབ་ཁ་རླུང་ལྔ། རྒྱས་བབ་འཆི་བབས་ཕྱེད་མ་གསུམ་འཚོ་གསུངས་སོ། ཟི་འཐོམས་པ། འགྱེལ་བ། ཁ་མིག་འཆུས་པ། གྲིབ་མ། ཤ་འགུལ་འཕྲིགས་པ། དྲི་ཆུ་བསྡམས་པ། སྐྱུགས་པ། ལག་པ་སོགས་ཞ་བ། རེངས་པ། གྱོང་བ། ལྐུགས་པ། ངུ་བ། སྨྱོ་བ། འབོག་པ། དྲན་པ་ཉམས་པ། བྲེད་པ་འདྲ་བ། འདར་བ་དང་། དངངས་པ་འབྱུང་ངོ་། ། ནང་རྟགས་ལ། རྩ་བྱིང་གྲིམས། རྩ་ནི་མ་ངེས་ཅི་ཡང་སྟོན། ། དེ་ཡང་ཕལ་ཆེར་རླུང་ཚད་འདྲ། ། མནན་ན་གཏིང་ལྷོད་ཁ་ན་གྲིམ། ། སྐབས་སུ་སྡོད་ཅིང་འཕར་འགུལ་བྱེད། ཅེས་རྒྱུད་ལས་གསུངས་སོ། ། མིག་གི་རྒྱལ་མོ་འདར་བ། མིག་མིག་སྤྲིན་དུང་གི་གཞལ་ཡས་ལ། ། ཁྱབ་འཇུག་འཁོར་ལོ་བབས་མ་བབས། ། རྒྱལ་མོ་འཕེལ་འགྲིབ་བྱེད་མི་བྱེད། བཙན་གྱི་ཞགས་པ་བཏབ་མ་བཏབ། ། མཁས་པས་ཉམས་སུ་བླང་བར་བྱ། ། ཞེས་རྒྱུད་ལས་གསུངས་སོ། ། གི་རྩ་རིས་སྟེང་འོག་བར་གསུམ་དུ་བྱ་དང་འདྲ་བའི་རི་མོ་ཐིག་ལེ་སོགས་འབྱུང་ངོ་། ། མདངས་གསལ་ཡོད་ལ་དཀར་བ་བཟང་ངོ་། ། སྣ་རྩེ་ལ་ཡང་སྔོ་དམར་མེ་ཆུ་དག་དང་སྦྱར་ལ། ལྕེ་ལ་རིང་ཐུང་བྱས་པ་དང་། སེན་མོ་གཡུ་རལ་མེས་ཚིགས་པ་རལ་པ་འདྲ་བ་ཡོད། འདྲ་བ། དེ་རྣམས་མེ་གཟའ་གཡས། ཆུ་གཟའ་གཡོན། དེ་ལ་གནས་པའི་གཞི་རྩ་ཁམས་བག་ཆགས་ཀྱི་ཚུལ་དུ་གནས། འབྱུང་བའི་རྒྱུ་མ་རིག་པ། རྐྱེན་རྣམ་རྟོག་དང་ལྷ་འདྲེས་བྱེད། ། འབྲས་བུ་ནད་བཞི་བརྒྱ་རྩ་བཞི་ཡིན། གཉིས་པ་བཅོས་ཐབས་ལ། བཅོས་སུ་མི་རུང་བའི་རྟགས་འདི་རྣམས་མེད་ན་བཅོས་པར་བྱའོ། ། རྟགས་ནི། མིག་གི་རྒྱལ་མོ་འདར་བ་དང་། ། སོ་འཐོམས་སྡངས་ཞིང་ཟུག་གཟེར་ཆེ། ། སྒྱུགས་པ་ལྷུད་བྱུང་ཞག་ལྔ་འདས། ། ཉེར་དགུ་ལ་བཟུང་བ་རྣམས་ ། ཕལ་ཆེར་འཆི་བས་སྤང་བར་བྱ། ། མེས་མ་བསྡམ་པར་འབོག་པ་ནི། ། གསོ་བ་དཀའ་ཡང་སྐྱོན་ཆུང་ཡིན། ། བབས་སྟེང་མེ་བྱས་ལུས་ཀྱི་སྟེང་དུ་བབས་པ། སྤང་བར་རིགས། ། གཉིས་པ་གསོ་བ་ལ། རྟེན་འབྲེལ་རྫས་དང་ནུས་པ་སྔགས་ཀྱིས་གསོ་བའོ། ། བདུག་པའི་དྲི་རྫས་ལ་གུ་གུལ་དཀར་ནག་གིས་བདུག་སྟེ། ནད་པའི་བུ་ག་དགུ་པོ་ནས། མེ་གཟའ་ལ་སྣ་བུག་གཡས་ནས་དཀར་པོ། ཆུ་གཟའ་ལ་སྣ་བུག་གཡོན་ནས་ནག་པོ། ཆུ་ལ་སྤོས་དཀར་དུད་པ་སྤང་། བྱེར་འགྲོ། གོས་ལ་སྣུམ་ཤོར་དཔེ་དང་འདྲ། གཟའ་བཙོན་དུ་འཛིན་པ་ལ་གདོན་གང་ཡིན་གྱི་མིང་དང་སྲོག་སྔགས། ཏི་པ་ཙིའི་གཟུགས་སུ་བཟུང་ལ་བསྒོམ་བྱ་བྱས་ནས་སྒོ་ལྟག་ཏུ་བཅང་བར་བྱའོ། ། སྨན་གྱིས་བཟུང་བ་ནི་ཞལ་ལས་ཤེས། ། དེ་ནས་སྤོས་དཀར་གྲང་ཐང་དང་། ། སྤོས་ནག་བསྐོལ་བའི་དྲོ་ཐང་གཉིས། བསྲེགས་པ་བྱ་རལ་ཅན་བསྲེས་ལ། ། རིམ་པ་བཞིན་དུ་བཏང་བ་ཡིས། ། གཞན་དུ་མི་བྱེར་བཙོན་དུ་འཛིན། ཅེས་རྒྱུད་ནས་གསུངས། གཟའ་སྤུར་བ་ནི། བྱེ་མ་ཉུངས་ཀར་ལྕགས་ཕྱེ་དང་། ། སྐེ་ཚེ་དག་ལ་སྔགས་སྟོང་བཟླས། ། ཁྱུང་ཁྲའི་ང་རྒྱལ་བརྟན་པོ་ཡིས། ། སྙིང་ཁར་སྔགས་རྡེག་ནད་གདོན་རྣམས། ། རྣག་ཁྲག་དུད་ཁུར་བསམས་ནས་ནི། ། དབང་པོའི་སྒོ་དང་བ་སྤུ་ཡི། ། བུ་ག་ཉིད་ནས་ཐོན་པར་བསམ། ། རླུང་ཤས་ཆེ་ན་སྤྱི་བོ་ནས། སྔོ་བུན་དུ་བ་ལྟར་དུ་སོང་། ། བྱེ་མ་ས་ལ་དབུགས་ནི་རླུང་། ། མཆིལ་མ་ཆུ་ལ་དམིགས་པ་མེ། ། སྔགས་དང་ཁྱུང་དམིགས་བསྟུན་ནས་སུ། ། སྙིང་གར་རྡེག་ཅིང་ཕཊ་དྲག་བརྗོད། ། ནད་གདོན་ཉིད་ལས་གྲོལ་བར་འགྱུར། ། ཁྲུས་དང་བྱབ་སྲུང་བྱ་བ་དང་། ། བདེན་བརྡར་སྤུར་ཆོག་བྱས་ནས་སུ། ། ཁྱུང་ཁྲར་བསྐྱེད་ལ་བཀའ་བསྒོ་བརྗོད། སྣ་ཚོགས་རྡོ་རྗེའི་ལྟེ་བ་ལ། ། ཧཱུྃ་གིས་མཚན་པ་ཉིད་ཀྱིས་ནི། ། སྲུང་བ་དམ་པ་མཆོག་ཏུ་འགྱུར། ། སྙིང་གར་རེག་གོ། འབྱུང་བ་བཞི་ཡི་སྤུར་ཆོག་ཟབ། ། ཆུ་ལ་མེ་དཔྱད་མེ་ལ་ཆུ་དཔྱད་བྱའོ། ། མེ་དཔྱད་འདི་ནི་དྲག་སྤུར་ཏེ། ། ཚེར་མའི་ཤིང་ལ་མེ་བྱས་ལ། ། བྱབ་སྲུང་སྔོན་སོང་མེ་དེ་ཉིད། ། མེ་ཁྱུང་བསྐྱེད་ལ་ལན་གྲངས་བསྐོར། ཚད་པ་སོགས། ། མེ་དང་ཤེས་པ་འཐིབ་པ་ལ། གཡའ་ཆུ་གངས་ཆུ་སོགས།  ། ཆུ་དཔྱད་བྱེད་ཚེ་དྲོ་ཆུ་ལ། ། གཟའ་ལྕམ་སྲིང་ལྔའི་  ། རྩ་སྔགས་བཏབ་ཅིང་གཟུགས་འགྲོས་དང་། ། ནད་པའི་སྲིན་མཛུབ་ཚོན་སྐུད་སྦྲེལ། དགྲ་གྲོགས་ ། ཆུ་དེ་ནད་འཇོམས་ཁྱུང་དུ་བསྒོམ། ། སྙིང་ཁར་རྡེག་དུས་ལན་གསུམ་སྒྲིམ་པར་གཅེས། དྲུག་བདུན། ། སྤྱི་བོ་ནས་ནི་བཀྲམ་པར་གཅེས། ། སྟོད་ཀྱི་ནད་ལ་གེགས་སེལ་ལོ། ། ཚོན་སྐུད་གྲིས་བཅད་གཟུགས་རྣམས་འབུལ། གཙང་སར། ། ནད་རིགས་གང་ཡིན་རིགས་བཞིའི་ཁྱུང་། ། དགྲ་གྲོགས་བརྩིས་ལ་དམིགས་པ་ཕོག། རྫས་ནི་ཟུག་གཟེར་དྲག་པོ་སྐྱེས་ན། གླ་རྩི་ཙནྡན་དཀར་པོ། ག་པུར་ནག་པོ་གངས་ཆུས་ཕུལ། ཆུ་འགགས་ན་ཡུང་བ་སེར་པོ་དང་རྒྱ་ཚྭ་བཏང་། སྤྱི་འཇོམས་ལ་རྒྱ་ཚྭ། སྨན་ཆེན། རེ་རལ། སྤང་སྤོས། གུར་གུམ། ཤུག་ཚེར་ཅན། དེ་རྣམས་འཁོར་བཞི་ལ་སྲང་ལྔ། གཙོ་བོ་ལ་སྲང་གང་། ཡང་ན་ག་བུར་ཉེར་ལྔ་གཏང་། ག་བུར། ཛཱ་ཏི། ཅུ་གང་། ཀ་ཀོ་ལ། ལི་ཤི། གུར་གུས། གླ་སྒང་། པུ་ཤེལ་ཙེ། སུག་སྨེལ། སྤང་སྤོས། རྡོ་དྲེག་དམར་པོ། བ་ལེ་ཀ། ཙནྡན་དཀར་དམར། ཨ་ག་རུ་ནག་པོ། ཤིང་ཚ། ཤིང་ཀུན། ཟི་ར། གེ་སར། ཨུཏྤལ་སྔོན་པོ། ཆུ་སྲིན་སྡེར་མོ། འབུ་སུ་ཧང་། ཚ་བ་གསུམ། ཀ་ར་དྲུག་འགྱུར་རོ། ། ཚད་ཁྲག་བད་ཀན་འདྲེས་ན། སྦྱོར་བ་འདི་བཞིན་གང་ཐེངས་ཀྱང་། ། དོན་ལ་དྲང་སྲོང་འཆོར་མི་སྲིད། ། སྨན་འདྲེས་ཁྱེར་པའི་ནད་པ་ལ། ། སྦྱོང་སྐྱུགས་རྩ་བཤལ་གང་འཇུག་ཀྱང་། ། རྩ་ལ་དབྱེ་ཞིང་སྦྱོར་བའོ། ། རྒྱུད་ལས་གསུངས་སོ། ། བཤལ་གྱི་རིམ་པ་གཟེར་ལྔ་ཞལ་ཤེས་ཀྱི་སྟེང་དུ། གཟའ་དུག་སེར་པོ་ནག་པོ་སྔོ་གསུམ་བསྣན། ཚད་སྟོབས་ཆེ་ན་ག་པུར། རླུང་ལ་ཛཱ་ཏིའོ། ། རུས་པའི་གཏིང་ཁྲོལ་ན་ཐང་ཕྲོམ་པའོ། ། མི་ཁྱི་རྟ་གསུམ་གྱི་རུས་པ། སྲེབ་ཀྱི་སེན་མོ་འབྲི་མར་ལ་བསྲེས་ཏེ་བྱུག་པར་བྱའོ། ། གློ་སྨན་ལ་ཨ་གར་བརྒྱད་སྟེང་དུ། སྤོས་དཀར་བཞི་འགྱུར་གཏང་། གནོན་སྨན་ལ་སྤོས་དཀར་ཆུང་དུ་འཇུག། སྤྱིར་སྐར་ཆུས་ཕུལ། བཏུང་བ་ཐམས་ཅད། རླུང་ཤས་ཆེ་ན་སིང་པོས་ཕུལ། ཡང་ན། ཞ་རེངས་ལ་རང་གི་དྲི་ཆུ་ལ། ལུག་ངལ་བ་དང་། རོ་སོལ་བསྲེས་པས་དུགས་བྱའོ། ། འབོག་པ་ལ་ཛཱ་ཏི། ར་དུག་པ། གཟེར་འཇོམས་སེར་པོ་རྣམས་ཟབ་པའི་ཡང་ཟབ་ལགས། སྲུང་བ་དང་སྒྲིབ་ཤིང་མེད་ན་ཁ་མ་བཅད་པའི་བྱ་ཚང་གི་དཔེ་འདྲ། ཕྱིས་མི་འཇུག་པའི་གདམས་པ་བྱ་བ་ནི། སྐུའི་འཁོར་ལོ་རས་སམ་ཤིང་ཤུན་ལ་གསེར་རམ་མཚལ་ལམ་རྒྱ་སྣག་གིས། རང་ལྷར་གསལ། སྨྱུ་གུ་ཁྱུང་གི་སྡེར་མོས་བྱ། རྡོ་རྗེ་ར་བ་མེ་རི་བྲིས་པ་སྐུའི་འཁོར་ལོ། བཟླས་པ་སྔགས་ཀྱི་འཁོར་ལོ། བསྒོམ་པ་ཐུགས་ཀྱི་འཁོར་ལོ། ནོར་བུ་ཡོན་ཏན་གྱི་འཁོར་ལོ། སྣ་ཚོགས་ཕྲིན་ལས་ཀྱི་འཁོར་ལོ། སྒྲིབ་ཤིང་། དང་། ། དབྱངས་དང་གསལ་བྱེད་རྣམས་ཀྱིས་བསྐོར། ། དེ་ཡི་ནང་གི་མུ་ཁྱུད་ལ། ། གཟའ་བརྒྱད་མིང་ལ་ནན་ཅེས་བྲི། ། མཚམས་སུ་སྲོག་སྔགས་འདི་རྣམས་བྲི། ། ཨོཾ་ཧྲི་མ་མ་ཏྲི་ཨ་སུ་སྭཱ་ཧཱ། དེ་ཡི་ནང་གི་མུ་ཁྱུད་ལ། ། འཁོར་ལོ་རྩིབས་བཞིར་ཁྱུང་རིགས་ལྔ། ། རྩིབས་མཚམས་རྣམས་སུ་སྲོག་སྔགས་བྲི། ། དབུས་སུ་མིང་དང་གདོན་རྣམས་ལས།  སྲུངས་ཤིག། རཀྵ་དང་ཁྱུང་གི་རྩ་སྔགས་བྲི། ། བཏགས་གྲོལ་གསང་བ་ཡོངས་རྫོགས་ཡིན། ། སྲུང་སྐུད་ལྔ་བསྒྲིལ་བྱེད་སྣ་ཚོགས་ཕྲིན་ལས། པའང་གཅིག། སྲུང་བའི་ཤུབས་ནི་ནམ་མཁའི་མདོག། འདི་ལ་དགོས་བྱེད་ཞལ་ལས་ཤེས། ། སྐར་གྱི་ཕྲ་ནོར་བུ་ཡོན་ཏན་གྱི། མེན་ཞེས་བྱ་ནི། ། ལིག་བུ་འབྱུང་བའི་དངས་མ་ཡིན། ། མཐོང་བ་བརྒྱུད་པའི་ངོ་སྤྲོད་ཅེས་པ་ནི། ། ཁྱུང་ཁྲའི་བསྐྱེད་ཆོག་བྱས་པས་རྩ་སྔགས་དང་། ། ཨོཾ་ཧྲིཾ་མ་ཏྲི་འདི་བློ་ལ་ཡོད་པས་ཐུབ། ཨ་སུ་སྭཱ་ཧཱ། མ་ལ་ཚུལ་ཁྲིམས་དག་པའི་ངང་ལ་གཟའ་ཡིས་གནང་བ་ཡིན། ཨ་ཡ་མ་པྲེ་དུན་ཏེ་ཤ་ན། གཟའ་ཁ་ཀྲ་རུ་ཀྲ་ཡེ་སྭཱ་ཧཱ། གསེར་གྱིས་བྲིས་པ་དང་། ཕྲ་མེད་སྡེབ་པ་ཡང་མཛད། ཕྲ་མེད་ཆིག་ཐུབ་སྲུང་བ་ཡིན། ཡང་ན་སྦྲང་བུ་ཡོད་པའི་སྤོས་ཤེལ་གྱིས་གནམ་གཟེར་དང་བྱ་རྣམས་བསྲུང་བའི་མཆོག་ཏུ་འགྱུར་རོ། ། རྡོ་རྗེ་ཁྱུང་ཁྲར་བསྐྱེད་ལ་འབྲལ་མེད་བཏགས། ཚིམས་པར་བྱེད་པ་གཟའ་མདོས་གཏང་། ཡང་ན། རང་གཞན་སྲུང་བའི་རྫས་ལ་གུ་གུལ་ནག་པོ། ཡུགས་ས་མོ་ཁྱོ་ག་དང་མ་འཕྲད་པའི་དོར་རྟ། ཕྲ་མེན་གྱི་པགས་པ་ལུས་ལ་བཅང་ངོ་། ། སྔགས་ནི། ཨོཾ་ཨ་པ་ར་ཙཀྲ་ཧྲི་ཏྲི་རཱ་ཧུ་ལ་ཨ་པ་ན་ཡེ་སྭཱ་ཧཱ། དྲང་སྲོང་ཁྱོད་ལ་རྟོག་པར་མི་འགྱུར་མོད། ། ན་བ་རྐྱེན་དང་རྣམ་རྟོག་རང་གི་སེམས། ། དབྱེར་མེད་ཆེན་པོའི་ངང་དུ་བཞག་པར་བྱ། བཟླས་པ་ཀུན་གྱིས་ ། བསྙེན་པ་འབྲུ་འབུམ་བསྐྱལ་ན་མི་རབས་གསུམ། ། སྟེང་གདོན་འོག་གདོན་མི་འབྱུང་རྒྱུད་ལས་གསུངས། འདི་ལ་མཐུན་ས་བདག་ཟིན་ཕུང་བརྩི་བ་དང་མཐུན་པ། པའི་མིང་བརྒྱད། ལུས་ཀྱི་དུམ་བུ་བརྒྱད། ཚེས་གྲངས་བརྒྱད། དུས་ཚོད་བརྒྱད། རྒྱུ་བའི་ཕྱོགས་བརྒྱད། འགྲོ་བའི་ས་བརྒྱད། རང་སར་ལྡོག་པའི་དུས་བརྒྱད་སོགས་དང་། ཕྱི་རུ་རྟེན་འབྲེལ་བརྩི་བ་ནི། དྲག་ལྟོ་འཕྱེ་ཧལ་ཁྱི་སྒྲ་གཅན། ལས་བྱེད་པ་ལ་དགོས་ཏེ། ཕྱི་རུ་རྟེན་འབྲེལ་མ་བརྩིས་ན། མུན་པའི་དཀྱིལ་རང་ལ་ཕོག་གམ་གཞན་ལ་ཕོག་པ། ན་མདའ་རྒྱག་འདྲ། ། ཅེས་གསུངས་སོ། ། གསུམ་པ་རྗེས་ཀྱི་དམ་ཚིག་ནི། རྟ་མི་ཞོན། ཉི་ཟླ་གཟས་བཟུང་བ་ལ་མི་ལྟ། བཤུལ་ཆགས་ཀྱི་ཤ་མི་བཟའ། ཁྲག་ཚོད་སྤང་། རུལ་སུམ་རྙིང་བག་ཚ་སྐྱུར་སྤང་། རྒྱུ་ཕྱོགས་སུ་སྔས་མི་སྟོན། ། ཟླ་བ་གཉིས་སུ་ནག་མོ་མི་བསྟེན། རོལ་མོ། གཡང་ས། ཚིག་མི་སྙན་པ། མེ་ལས། རོ་ལས་རྒྱས་པར་འདོད་པ་དང་རྫོགས་པ་དྲང་སྲོང་གསང་བ་སྙིང་གདམས་ཀྱི་རྒྱུད་དུ་བལྟས་པས་མུན་ཁུང་དུ་སྒྲོན་མེ་གསལ་བ་ལྟར་རོ། རྣམས་སྤང་ངོ་། ། ཁྱུང་ཁྲའི་མན་ངག་ལས་སྦྱོར་འདི། ། སྙིགས་དུས་སྔགས་པར་རློམ་པ་རྣམས། ། ཡི་དམ་ལྷ་ཡི་ནུས་མི་ཐོན། ། སེམས་ཅན་ཕལ་ཆེར་གདོན་གྱིས་ཁྱེར། ། དེ་ལ་སྒྲུབ་པ་ཁྱུང་ཁྲ་འདི་མྱུར་བས། ། གོང་མའི་གསུང་ས་སྐྱ་གོང་མའི་རྒྱུན་ཇི་བཞིན་དུ། ། རྣལ་འབྱོར་གཟུངས་ཀྱི་དཔལ་གྱིས་སྦྱར། ། ང་མིན་གཞན་ལ་མེད་སྙམ་ང་རྒྱལ་ཡོད། ། འདི་འདྲ་ལྷ་ཡི་གཙུག་ན་ནོར་དང་མཚུངས། ། གདོན་གྱི་བཅོས་ཐབས་ཟབ་ཟབ་འདྲ་ན་ཡང་། ། འདི་མེད་ཁ་འཁྱགས་ཟ་འདོད་སྡུག་རི་ཁ། ། མི་ངན་གཞན་ལ་ཆིག་བརྒྱུད་མིན་པར་རྫོགས་པར་མི་སྦྱིན་ནོ། ། མ་སྤེལ་བཀའ་རྒྱས་བཏབ། ། རྫས་སྔགས་ལ་སོགས་སྐབས་ན་མི་འདུག་ན། རང་རང་གི། བྱ་ཁྱི་གནམ་གསུམ་ལ་སོགས་ཁོངས་སུ་ལྟོས། ལས་ཚོགས་རྣམས། ། ཁ་འཕངས་ཞལ་ཤེས་དབང་རྗེས་གནང་མ་སོང་བར་མི་སྟོན་ཐོབ་དུས་སུ་སྟོན། ། ཅེས་གསུངས་པའི་དོན་རྣམས་ལག་ལེན་དཀྱུས་སུ་གོ་བདེ་བར་ཞལ་ཤེས་ཀྱིས་བརྒྱན་པ་འདི་ཤྲཱི་བསམ་རྩེར་བྷ་དྲའི་མིང་ཅན་གྱིས་བྲིས་པ་ཨྠིྀ། ། ། །རྡོ་རྗེ་ཁྱུང་ཁྲའི་ཚོགས་ལ་ཕྱག་འཚལ་ལོ། ། རང་བྱུང་གི་དཀར་ཕྲ་མེན་ནི། དཀར་ནག་དམར་སེར་འདྲེས་པའི་མིག་གིས་བརྒྱན། ། རི་མོ་མིག་ནང་མ་འཁྱོགས་པ། ། རབ་གསུམ་འབྲིང་གཉིས་ཐ་མ་གཅིག། སྐེད་དཀྲིས་སྙིང་ལ་ལ་རིལ་འདྲ་བ་དེ། ། ལིག་བུ་འབྱུང་བའི་དྭངས་མ་ཡིན། ། ཨུ་རྒྱན་སྲིན་ཡུལ་རྣམས་ནས་འབྱུང་། ། ཅེས་གསུངས་སོ། ། རང་བྱུང་འདི་ལ་ཕན་ཡོན་ལྔ་ཡོད་པས། རྒྱ་ཡི་བཟོས་མས་ཕན་ཡོན་མི་འབྱུང་ངོ་། ། ཞལ་ཤེས་སོ། ། དགེའོ། །